Държавен вестник, бр. 55, 2000 г., стр. 25

Б Р О Й  55
Д Ъ Р Ж А В Е Н   В Е С Т Н И К
С Т Р .  25
Чл. 27. За участие в конкурса кандидатите
подават писмено заявление до директора на
РВМС, на чиято територия се намира ветеринар-
ният участък. Към заявлението се прилагат:
1. нотариално заверено копие от дипломата
за висше ветеринарномедицинско образование;
2. професионална автобиография;
3. декларация, че не е лишен от правото по
чл. 105 от закона;
4. медицинско свидетелство;
5. разрешително по чл. 16, ал. 6;
6. удостоверение по чл. 19, ал. 3.
Чл. 28. Постъпилите заявления по чл. 27 се
завеждат в деловодството на РВМС. Нередов-
ните документи се връщат на кандидата.
Чл. 29. (1) Конкурсът се провежда от коми-
сия, определена със заповед на ръководителя
на НВМС за всяка РВМС.
(2) Комисията по ал. 1 се състои от петима
ветеринарни лекари—председател, секретар и
трима членове, единият от които е представи-
тел на СВЛБ.
(3) Комисията провежда конкурс за издава-
не на лицензия за ветеринарен участък по доку-
менти и след събеседване с всеки от кандидати-
те. Оценяването на кандидатите се извършва
по предварително определени критерии, посо-
чени в заповедта за назначаване на комисията.
(4) Конкурс се провежда и когато има само
един кандидат.
(5) Комисията взема решение с обикновено
мнозинство и съставя протокол с мотиви, в
който класира кандидатите.
(6) Комисията представя на генералния ди-
ректор на НВМС протокола от конкурса в 7-
дневен срок от провеждането му.
Чл. 30. Ръководителят на НВМС в 7-дневен
срок от получаването на протокола на съответ-
ната комисия:
1. издава лицензия;
2. мотивирано отказва издаването на ли-
цензия.
Чл. 31. (1) Отказът по чл. 30, т. 2 подлежи на
обжалване по реда на Закона за администра-
тивното производство.
(2) При отказ на кандидата или при отказ за
издаване на лицензия по чл. 30, т. 2 лицензия се
издава на следващия по ред класиран кандидат,
а при липса на такъв се обявява нов конкурс.
Чл. 32. (1) Лицензията се издава на хартия с
удостоверителни знаци в 3 екземпляра—по един
за лицето, РВМС и ГУ на НВМС, по образец,
утвърден от ръководителя на НВМС.
(2) Лицензията се издава за неопределен срок
и за обслужване на един ветеринарен участък.
(3) За издаването на лицензия се заплаща
такса в размер, определен с тарифата по чл. 10,
ал. 2 от закона.
Чл. 33. Лицензираният ветеринарен лекар:
1. има право на собствен щемпел, отговарящ
на следните изисквания:
а) да е изработен от подходящ материал;
б) да има правоъгълна форма с размери 3 см
на 5 см;
в) да съдържа: регистрационния кодов номер
по чл. 34, ал. 2, т. 1; името и фамилията на ветери-
нарния лекар; наименованието на ветеринарния
участък и наименованието на РВМС, на чиято
територия се намира ветеринарният участък;
2. осигурява изпълнението на държавната
профилактична програма по чл. 30 от закона;
3. води необходимата отчетна документация
по образци, утвърдени от ръководителя на
НВМС, и я представя на РВМС;
4. изпълнява разпорежданията на РВМС,
свързани със здравеопазването на животните;
5. налага мерките, предвидени в закона, за
профилактика и борба със заразните и паразит-
ните болести;
6. съставя констативен протокол, утвърден
по реда на чл. 4, ал. 2, за нарушения на закона
на територията на ветеринарния участък, кой-
то изпраща в съответната РВМС за предприе-
мане на мерки.
Чл. 34. (1) Националната ветеринарномеди-
цинска служба води регистър за издадените
лицензии.
(2) Регистърът по ал. 1 съдържа:
1. регистрационния кодов номер;
2. датата на издаване на лицензията;
3. датата и номера на решението на коми-
сията;
4. името и ЕГН на лицензирания ветерина-
рен лекар;
5. адреса на регистрация на ветеринарния
участък и включените в него населени места;
6. регионалната ветеринарномедицинска
служба, на чиято територия се намира ветери-
нарният участък;
7. датата и номера на заповедта за отнемане
или прекратяване на лицензията и причините
за това;
8. забележка.
Чл. 35. (1) При изгубване или унищожаване
на лицензията ветеринарният лекар е длъжен
да уведоми РВМС в 7-дневен срок.
(2) Изгубена или унищожена лицензия или
щемпел се обявяват за невалидни от ръково-
дителя на НВМС в бюлетина по чл. 4, ал. 1.
Нова лицензия се издава срещу заплащане на
такса в размер, определен с тарифата по чл. 10,
ал. 2 от закона.
Чл. 36. Издадена лицензия се отнема:
1. при отказ на лицензирания ветеринарен
лекар да сключи договор по чл. 40;
2. при виновно неизпълнение на задължени-
ята по чл. 16, ал. 4 от закона;
3. при системни или груби нарушения на зако-
на и на нормативните актове по прилагането му;
4. при лишаване от право да се упражнява
ветеринарномедицинска професия по админис-
тративен или съдебен ред.
Чл. 37. Издадената лицензия се прекратява:
1. при смърт на лицето;
2. по заявление на лицето;
3. когато лицето по обективни причини не
може да осъществява дейността.